[{"text_idx": "#000000", "text": "Esimese korruse po\u0303hiosa moodustab Alexela Loomelava, mis on multifunktisonaalne BlackBox saal. Ta\u0308psemalt Loomelava vo\u0303imalustest ja u\u0308ritustest saad lugeda siit"}, {"text_idx": "#000001", "text": "Lisaks Alexela Loomelavale on meie esimesel korrusel veel mitmeid po\u0303nevaid ruume!"}, {"text_idx": "#000002", "text": "Loomelava juures on hubane ba\u0308ndide backstage, kus enne lavale minekut aega veeta ja end esinemiseks o\u0303igele lainele seada."}, {"text_idx": "#000003", "text": "Showgrupi ruum on ideaalne koht esinemiste jaoks valmis sa\u0308ttimisteks. See on keskkond, kus saad tunda end to\u0303elise staarina!"}, {"text_idx": "#000004", "text": "Loovuskeskus pakub aga to\u0303eliselt mo\u0303nusat kohta olemiseks nii suurtele kui va\u0308ikestele. Vo\u0303imalusi on palju: saab o\u0303ppida, joonistada, meisterdada, kiikuda, ma\u0308ngida \u2013 mida hing ihaldab! Loovuskeskuses toimuvad ka Jaan Poska Gu\u0308mnaasiumi u\u0308hiso\u0303ppekava teoreetilised tunnid. Loovuskeskus on nii hubane, et nii mo\u0303nigi seal aega veetnud noor on ku\u0308sinud, kas nad vo\u0303iksid sinna pa\u0308riselt sisse kolida \ud83d\ude42"}, {"text_idx": "#000005", "text": "Meie majas on imeilusad tantsusaalid, mis lisaks tantsimisele on ka va\u0308ga mo\u0303nusad erinevate u\u0308rituste jaoks. Iga saali iseloomustab u\u0308ks kindel paik, mis on meie kooliga kuidagi seotud. Saali kaunistab vastav seinamaaling, kuhu on lisatud ka mo\u0303ni meie andekas tantsija."}, {"text_idx": "#000006", "text": "Ko\u0303ikides saalides on stereo helisu\u0308steemid, saalikaamerad, arvutid, mikrofonid ehk ta\u0308is valmidus nii kohapeal tunni andmiseks vo\u0303i u\u0308rituse korraldamiseks kui ka online u\u0308lekandeks. Ko\u0303ikides saalides on ka erinevad efektvalguse lahendused, vo\u0303imaldades muuta saali atmosfa\u0308a\u0308ri mahedast lounge-st kuni diskosaalini."}, {"text_idx": "#000007", "text": "Kasutada saab erinevat tu\u0308u\u0308pi matte (pisemad ja pikemad trennimatid, akrorajad, airtrack), liigutatavaid balletistangesid, olemas on joogaplokid, kummilindid ja muud vahendid loovateks tundide la\u0308biviimiseks."}, {"text_idx": "#000008", "text": "VENEETSIA saal (90 rm) \u2013 pehmendusega po\u0303rand, suurepa\u0308rane vaade Emajo\u0303ele, mahedad sinised toonid ja Veneetsia seinamaaling. Saali lisavad kodust atmosfa\u0308a\u0308ri rohked eluslilled."}, {"text_idx": "#000009", "text": "NEW YORK saal (230 rm) \u2013 tantsupo\u0303randaga suur saal, kus on hea teha workshoppe, grupikoregraafiaid ja ka po\u0303randatehnikat. Saali kaunistab Manhattani linna panoraamvaade ning seal ilutseb ka auva\u0308a\u0308rne valge Estonia klaver. Saali u\u0308hes seinas uudistavad u\u0308lisuurest akvaariumist tunde meie tantsulembelised kalakesed."}, {"text_idx": "#000010", "text": "BALI saal (55 rm) \u2013 vetruva parkett-tantsupo\u0303randaga eriti hubane pisike saal, kus on ideaalne teha mudilaste tantsutunde. Saali kaunistab kahes seinas eksootiline Bali maastiku seinamaaling ning palju vo\u0303imalusi valgusega atmosfa\u0308a\u0308ri muuta."}, {"text_idx": "#000011", "text": "SEVILLA saal (80 rm) \u2013 vetruva parkett-tantsupo\u0303randaga parajalt suur tantsusaal, kus on veidi suursugusem o\u0303hustik ta\u0308nu lu\u0308htritele ja Sevilla peava\u0308ljaku kaunile maalingule. Saali u\u0308hest seinast saab la\u0308bi akvaariumi ja kalade elukeskkonna piiluda ka New York stuudiosse. Saalis on ka UV valgus, mis toob nii trenni kui na\u0308iteks su\u0308nnipa\u0308evapeole mo\u0303nusat elevust."}, {"text_idx": "#000012", "text": "KRISTALLSAAL (250 rm) \u2013 meie tantsumaja to\u0303eline pa\u0308rl! Panoraamvaade Emajo\u0303ele, kahetasandiline po\u0303rand, kogu saali u\u0308mbritsevad u\u0308marad balletistanged ja imekaunis kristall-lu\u0308hter teevad sellest saali, mida ei kohta kusagil mujal! Vo\u0303rdselt hea on siin teha nii tantsutunde, etendusi kui ka pidada pidulikke vastuvo\u0303tte, juubeleid vo\u0303i pulmi."}, {"text_idx": "#000013", "text": "Meie majast ei tee to\u0303elist unistuste tantsumaja mitte ainult saalid, vaid ka ko\u0303ik muud lisaruumid."}, {"text_idx": "#000014", "text": "Tantsuo\u0303petajate ja kogu meeskonna heaolule mo\u0303eldes on loodud mo\u0303nus tiimipesa, kus tunde ette valmistada, ergastavaid vestlusi pidada vo\u0303i lihtsalt mo\u0303tteid koguda ja lo\u0303o\u0303gastuda."}, {"text_idx": "#000015", "text": "Tantsijate jaoks on mo\u0303nus lounge-ala, kus on palju patju, laadijaid ja pistikupesasid."}, {"text_idx": "#000016", "text": "Mudilaste peale mo\u0303eldes on meil ka ma\u0308nguala, kus lapsed saavad oma tunde oodata ja aega veeta, ehitada losse ja oma vo\u0303lumaailmaid."}, {"text_idx": "#000017", "text": "Selleks, et enda tantsijate ka\u0308elisi oskusi rikastada, on meie majas olemas ka ilutuba, kus saab meisterdada, harjutada meikimist ja palju muud po\u0303nevat. Ilutuba on ideaalne ka teoreetiliste ainete nagu tantsupsu\u0308hholoogia, projektijuhtimine vo\u0303i meeskonnato\u0308o\u0308 la\u0308biviimiseks. Kui Ilutuba on vaba, saab seal na\u0308iteks kooli koduto\u0308id teha vo\u0303i mailidele vastata."}, {"text_idx": "#000018", "text": "Mo\u0303nikord on hoopis vaja u\u0308ksinda rahulikult keskenduda \u2013 ka sellele oleme mo\u0303elnud. Vaikses kontoris saavad segamatult to\u0308o\u0308d teha ko\u0303ik meie maja inimesed \u2013 kust muidu need geniaalsed ideed ja unistustest suuremad projektid su\u0308nniksid? \ud83d\ude09"}, {"text_idx": "#000019", "text": "U\u0308ks paik, mis tihti u\u0308mberehitusi tehes a\u0308ra unustatakse, on tualettruumid. Ka siin on ta\u0308htis hubasus ning kui tegemist on tantsumajaga, siis kulub siingi veidi glamuuri a\u0308ra \ud83d\ude09"}, {"text_idx": "#000020", "text": "Ruumide ja broneerimise kohta saab rohkem infot mart.vagur[@]shate.ee"}]